
Nr. 8425, datë 9.12.2013

PËR LEJIMIN E LËNIES SË SHTETËSISË SHQIPTARE

Në mbështetje të nenit 92, pika “c” dhe të nenit 93 të Kushtetutës, si dhe të neneve 15 e 20 të ligjit nr. 8389, datë 5.8.1998 “Për shtetësinë shqiptare”, të ndryshuar, bazuar edhe në propozimin e ministrit të Punëve të Brendshme,

DEKRETOJ:

Neni 1

U lejohet lënia e shtetësisë shqiptare me kërkesë të tyre personave të mëposhtëm:

	1
	Anila Sotiraq Gjasula (Shore)
	14
	Jani Refit Lacaj

	2
	Majlinda Liman Keçi (Hoxha)
	15
	Dardan Sylë Haxhija

	3
	Etleva Niko Schulz (Beluri)
	16
	Brikena Ahmet Dindar (Muharremi)

	4
	Adrian Rakip Tafa
	17
	Adelina Naun Vidheshtari (Bajrami)

	5
	Zoranka Zharko Shunjeviq (Matanoviq)
	18
	Shqiponja Hasim Nott (Bregu)

	6
	Milenko Nikoll Kontić
	19
	Ylvije Rexhep Belçaku

	7
	Mirela Sllavko Kontić (Davidoviq)
	20
	Remin Vangjel Muzina

	8
	Marjan Zharko Matanoviq (Matanović)
	21
	Isabela Lavdërim Isak

	9
	Zhivo Bllago Reshetar (Reshator)
	22
	Niko Zef Marceli

	10
	Jane Zhivo Reshetar (Reshator)
	23
	Shkëlqim Hasan Çela

	11
	Jorgo Zhivo Reshetar (Reshator)
	24
	Luiza Besim Çela (Çanaku)

	12
	Ivana (Flora) Ded Reshetar (Stolaj)
	25
	Trajko Llazi Nestori

	13
	Bozho Zhivo Reshetar (Reshator)
	
	



Neni 2

Ky dekret hyn në fuqi menjëherë.

PRESIDENTI  I  REPUBLIKËS SË SHQIPËRISË
Bujar Nishani



Vendim
Nr. 1046, datë 4.12.2013

Për një ndryshim në vendimin nr. 874, datë 12.8.2009 të këshillit të ministrave “Për organizimin dhe funkisonimin e bordit të mbikëqyrjes publike të ekspertëve kontabël, të regjistruar”

Në mbështetje të nenit 100 të Kushtetutës dhe të pikës 6 të nenit 4 të ligjit nr. 10 091, datë 5.3.2009 “Për auditimin ligjor, organizimin e profesionit të ekspertit kontabël të regjistruar dhe të kontabilistit të miratuar”, të ndryshuar, me propozimin e ministrit të Financave, Këshilli i Ministrave

Vendosi:

Nënndarja “iii” e shkronjës “a” të kreut II të vendimit nr. 874, datë 12.8.2009 të Këshillit të Ministrave, ndryshohet, si më poshtë vijon:
“iii) të mos kenë kryer auditime dhe të mos kenë qenë të punësuar apo të angazhuar në forma të tjera në një shoqëri auditimi prej të paktën tre vitesh para emërimit në pozicionin e anëtarit të bordit.”.
Ky vendim hyn në fuqi pas botimit në Fletoren Zyrtare.

Kryeministri
Edi Rama


Vendim
Nr. 1047, datë 4.12.2013

Për lejimin e drejtorisë së përgjithshme të policisë së shtetit, si autoritet kontraktues, për kryerjen e procedurave të prokurimit, me objekt “blerje e pajisjeve për mirëmbajtjen e sistemit datacom”

Në mbështetje të nenit 100 të Kushtetutës, të ligjit nr. 9643, datë 20.11.2006 “Për prokurimin publik”, të ndryshuar, të ligjit nr. 119/2012 “Për buxhetin e vitit 2013”, të ndryshuar, dhe në vijim të vendimit nr. 591, datë 10.7.2013 të Këshillit të Ministrave “Për disiplinimin e përdorimit të shpenzimeve buxhetore, për vitin 2013”, të ndryshuar, me propozimin e ministrit të Punëve të Brendshme, Këshilli i Ministrave

Vendosi:

1. Lejimin e Drejtorisë së Përgjithshme të Policisë së Shtetit, si autoritet kontraktues, për kryerjen e procedurave të prokurimit, me objekt “Blerje e pajisjeve për mirëmbajtjen e sistemit datacom”, me fond limit 30 000 000 (tridhjetë milionë) lekë, me TVSH, të miratuar në buxhetin e vitit 2013.
2. Ngarkohen Ministria e Punëve të Brendshme, Drejtoria e Përgjithshme e Policisë së Shtetit dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Edi Rama


Vendim
Nr. 1048, datë 4.12.2013

Për një ndryshim në vendimin nr. 36, datë 16.1.2013 të këshillit të ministrave “Për caktimin e anëtarëve të bordit drejtues të zyrës së regjistrimit të pasurive të paluajtshme”

Në mbështetje të nenit 100 të Kushtetutës, të pikës 3 të nenit 12 të ligjit nr. 33/2012 “Për regjistrimin e pasurive të paluajtshme” dhe të pikës 5 të kreut II të vendimit nr. 752, datë 2.11.2012 të Këshillit të Ministrave “Për përcaktimin e procedurës dhe kritereve për caktimin e anëtarëve të bordit drejtues të Zyrës së Regjistrimit të Pasurive të Paluajtshme, si dhe të masës së shpërblimit të tyre”, të ndryshuar, me propozimin e ministrit të Drejtësisë, Këshilli i Ministrave
Vendosi:

1. Pika 1 e vendimit nr. 36, datë 16.1.2013 të Këshillit të Ministrave, ndryshohet, si më poshtë vijon:
“1. Bordi drejtues i Zyrës së Regjistrimit të Pasurive të Paluajtshme të kryesohet nga znj. Majlinda Dhuka, përfaqësues i Kryeministrit, dhe në përbërje të tij të ketë këta anëtarë:
a) Z. Artur Metani, përfaqësues i Kryeministrit;
b) Znj. Marsela Mezini, përfaqësues i Ministrit të Drejtësisë;
c) Znj. Llambriola Misto, përfaqësues i Ministrit të Drejtësisë;
ç) Znj. Gerladina Prodani, përfaqësues i Ministrit të Financave.”.
2. Ngarkohen Ministria e Drejtësisë, Zyra e Regjistrimit të Pasurive të Paluajtshme dhe bordi drejtues i saj për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Edi Rama


VENDIM
Nr. 1056, datë 14.12.2013

PËR SHPRONËSIMIN, PËR INTERES PUBLIK, TË PRONARËve TË PASURIve tË PALUAJTSHME, PRONË PRIVATE, QË PREKEN NGA NDËRTIMI I i segmentit rrugor “BYPASS-FIER”

 	Në mbështetje të nenit 100 të Kushtetutës dhe të neneve 5, pika 1, 20 e 21 të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Transportit dhe Infrastrukturës, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i segmentit rrugor “Bypass-Fier”.
2. Shpronësimi të bëhet në favor të Autoritetit Rrugor Shqiptar.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës së kompensimit përkatës, që paraqitet në tabelën bashkëlidhur këtij vendimi, për tokë bujqësore me sipërfaqe 675 133.3 (gjashtëqind e shtatëdhjetë e pesë mijë e njëqind e tridhjetë e tre pikë tre) m2, vlerësuar me çmimet hartës së vlerës, me vlerë 327 301 716 (treqind e njëzet e shtatë milionë e treqind e një mijë e shtatëqind e gjashtëmbëdhjetë) lekë, si dhe objekte me vlerë 16 282 001 (gjashtëmbëdhjetë milionë e dyqind e tetëdhjetë e dy mijë e një) lekë, me një vlerë të përgjithshme shpronësimi prej 343 583 717 (treqind e dyzet e tre milionë e pesëqind e tetëdhjetë e tre mijë e shtatëqind e shtatëmbëdhjetë) lekësh.
4. Shpenzimet procedurale në vlerën 2 864 000 (dy milionë e tetëqind e gjashtëdhjetë e katër mijë) lekë, të përballohen nga Autoriteti Rrugor Shqiptar.
5. Vlera totale e shpronësimit prej 343 583 717 (treqind e dyzet e tre milionë e pesëqind e tetëdhjetë e tre mijë e shtatëqind e shtatëmbëdhjetë) lekësh, të përballohet nga buxheti i vitit 2014, zëri “Shpronësime”, planifikuar për Autoritetin Rrugor Shqiptar.
6. Likuidimi i pronarëve të fillojë pas çeljes së fondit të përcaktuar në pikën 5, të këtij vendimi.
7. Pronarët e pasurive për të cilat është bërë shënimi “Konfirmuar nga ZVRPP-ja”, të likuidohen, për efekt shpronësimi, në bazë të dokumentacionit të plotë të pronësisë që do të dorëzojnë pranë Autoritetit Rrugor Shqiptar.
8. Për objektet për të cilat është bërë shënimi “Rikonfirmim pranë ALUIZNI-t”, Autoriteti Rrugor Shqiptar do të rikërkojë konfirmim pranë ALUIZNI-t për saktësimin e llojit të objektit. Në varësi të konfirmimit që do të jepet nga ALUIZNI, Autoriteti Rrugor Shqiptar të likuidojë, për efekt shpronësimi, vetëm pas përfundimit të procesit të legalizimit dhe atij të regjistrimit pranë Zyrës Vendore të Regjistrimit të Pasurive të Paluajtshme, Fier, në bazë të dokumentacionit të plotë të pronësisë që do të paraqitet nga pronarët.
9. Për objektet, për të cilat është bërë shënimi “Proces legalizimi”, Autoritetit Rrugor Shqiptar të likuidojë, për efekt shpronësimi, vetëm pas përfundimit të procesit të legalizimit dhe atij të regjistrimit pranë Zyrës Vendore të Regjistrimit të Pasurive të Paluajtshme Fier, në bazë të dokumentacionit të plotë të pronësisë që do të paraqitet nga pronarët.
10. Autoriteti Rrugor Shqiptar të kryejë likuidimet, për efekt shpronësimi, në bazë të pikave 5, 6, 7, 8 dhe 9 të këtij vendimi
11. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Fier, në bashkëpunim me Autoritetin Rrugor Shqiptar, brenda 30 ditëve nga data e miratimit të këtij vendimi, të fillojnë procedurat për hedhjen e trupit të rrugës në hartat kadastrale, sipas planimetrisë së shpronësimit që do të vihet në dispozicion nga Autoriteti Rrugor Shqiptar dhe, me fillimin e procesit të likuidimit, të fillojë edhe procesi i kalimit të pronësisë për pasuritë e shpronësuara në favor të shtetit.
12. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Fier, të pezullojnë të gjitha transaksionet me pasuritë e shpronësuara deri në momentin që do të realizohet procesi i hedhjes së trupit të rrugës në hartat kadastrale, si dhe kalimi i pronësisë për pasuritë e shpronësuara.
13. Ngarkohen Ministria e Transportit dhe Infrastrukturës, Ministria e Financave, Autoriteti Rrugor Shqiptar, Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Fier, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

